VEGA præsenterer **Belgiens soniske masseødelæggelsesvåben hypnotiserer med deres helt eget sprog***Noise-rockbandet, Raketkanon, fra Gent bringer deres intense og sindsforvirrende liveshow til Lille VEGA den 1. februar.*

”Meet Belgium’s weirdest band”. Sådan lyder rigtig mange overskrifter, der indleder artikler om Raketkanon. De har opfundet deres eget sprog, og befinder sig på en scene helt uden for kategori.

Raketkanon betyder det samme på dansk, som det gør på flamsk, og bandet lever op til det potente navn. Forsanger Pieter-Paul Devos’ vokal er fuld af kraft, raseri og humor, men leverer tekster på et sprog, som ingen forstår. Et sprog der består af “*throttled squeals and shouts, meat-grinder waves of rolling riffs, synth-layered soundscapes, dystopic electronica-laced beats, and hypnotic grooves*”.

Mystikken omkring det forunderlige sprog blev godt modtaget, da Raketkanon udgav deres debutplade *RKTTKN #1* i 2012. Med efterfølgeren *RKTTKN #2*, der er co-produceret af Steve Albini, beviste bandet, at de er helt unikke inden for deres felt. Selv kronprinsen af punk-kaos, Iggy Pop, erklærede sig som medlem af Raketkanon-kulten efter udgivelsen.

Det selvopfundne sprog har de holdt fast i hele vejen igennem, men fundet en ny dialekt på deres tredje album, *RKTKN #3*. Albummetudkom tidligere i år og er langsommere, mere eftertænksomt og følelsesladet.

Instrumenteringen er gennemtænkt, og især trommeslageren bliver rost af diverse anmeldere. Særligt de hårde numre ”Ricky”, ”Fons” og ”Hannibal” er hard-hitters, som alle er smukke sange på en vanvidsagtig måde. Det eneste, der er mere vanvittigt og mærkværdigt, er de bizarre videoer sangene akkompagneres af.

**Fakta om koncerten:**

Raketkanon (BE)

Lørdag d. 1. februar kl. 21.00

Lille VEGA, Enghavevej 40, 1674 København V

Billetpris: 175 kr. + gebyr

Billetsalget starter i dag via vega.dk og Ticketmaster.